寄題俞氏草堂
作者：陸文圭
朝代：宋

paragraphs: 浣花老人溪上住，野梅官柳橋西路。
碧雞坊外少人行，曉带春星自來去。
荒基蘚合無尋處，峽川萬古流詩句。
紫芝之孫居澄江，瓊茅結宇青竹窗。
南牆夜深塔鈴語，古寺白鶴飛來雙。
索我新吟寫君趣，開卷悠然起幽思。
我嘗十年卜山居，經營未有瀼西地。
風流縱似老參謀，資給應無賢錄事。
願君分借半間雲，勝日當携茶具至。